b"\n_START_ARTICLE_\nRavalet, 34\n_START_SECTION_\nDescripci\xc3\xb3\n_START_PARAGRAPH_\nConsta de planta baixa, dos pisos, terrat i est\xc3\xa0 coberta amb un teulat a doble vessant. La fa\xc3\xa7ana \xc3\xa9s amb encoixinat a la part inferior i arrebossat en la part dels dos pisos superiors. A la planta baixa hi ha una finestra tapada amb una reixa de ferro forjat i tres portes. La primera comen\xc3\xa7ant per l'esquerra \xc3\xa9s una porta doble en arc pla, la segona \xc3\xa9s senzilla i t\xc3\xa9 un arc de mig punt, i la tercera tamb\xc3\xa9 \xc3\xa9s doble i amb arc el\xc2\xb7l\xc3\xadptic. Totes elles amb llinda de pedra. Sobre la porta en arc pla hi ha gravades unes inicials i una data: S. M. 1879._NEWLINE_El primer i segon pis segueixen la mateixa estructura. A la part esquerra una finestra, seguida per dues finestres m\xc3\xa9s (totes elles llindades amb pedra) amb balc\xc3\xb3, amb barana de ferro forjat i sostingut per m\xc3\xa8nsules de pedra decorades. L'edifici est\xc3\xa0 coronat per una cornisa hortitzontal llisa, sostinguda falsament per m\xc3\xa8nsules, i a sobre un terrat fet d'obra. Hi ha tamb\xc3\xa9 unes cornises verticals, que simulen unes pilastres estriades, una a cada extrem de l'edifici, i l'altre sembla separar visualment l'edifici en dos cossos."